CELEX: 22009D0021
Language: lt
Date: 1227657600000
Title: 2009/21/EB: 2008 m. lapkričio 26 d. ES ir Maroko Asociacijos tarybos sprendimas Nr. 1/2008, kuriuo įsteigiamas muitinių bendradarbiavimo komitetas, adaptuojamos ekonominio dialogo grupės darbo tvarkos taisyklės ir iš dalies keičiamos kai kurių Asociacijos komiteto pakomitečių darbo tvarkos taisyklės

14.1.2009   
            
            
               LT
            
            
               Europos Sąjungos oficialusis leidinys
            
            
               L 9/43
            
         ES IR MAROKO ASOCIACIJOS TARYBOS SPRENDIMAS Nr. 1/2008
   2008 m. lapkričio 26 d.
   kuriuo įsteigiamas muitinių bendradarbiavimo komitetas, adaptuojamos ekonominio dialogo grupės darbo tvarkos taisyklės ir iš dalies keičiamos kai kurių Asociacijos komiteto pakomitečių darbo tvarkos taisyklės
   (2009/21/EB)
   ASOCIACIJOS TARYBA,
   atsižvelgdama į Europos ir Viduržemio jūros regiono šalių susitarimą, steigiantį Europos Bendrijų bei jų valstybių narių ir Maroko Karalystės asociaciją (1) (toliau – Asociacijos susitarimas),
   atsižvelgdama į 2003 m. vasario 24 d. ES ir Maroko asociacijos tarybos sprendimą Nr. 1/2003 dėl Asociacijos komiteto pakomitečių įsteigimo (2), ypač į to sprendimo vienintelio straipsnio 4 dalį,
   atsižvelgdama į 2005 m. spalio 24 d. ES ir Maroko asociacijos tarybos rekomendaciją Nr. 1/2005 dėl ES ir Maroko veiksmų plano įgyvendinimo (3),
   kadangi:
   
               (1)
            
            
               Dėl Asociacijos susitarimo ir pagal Europos kaimynystės politiką priimto ES ir Maroko veiksmų plano įgyvendinimo ES ir Maroko santykiai tampa vis glaudesni.
            
         
               (2)
            
            
               Abi Šalys pasiryžusios dar labiau stiprinti savo santykius ir suteikti jiems naujų perspektyvų.
            
         
               (3)
            
            
               Reikia kontroliuoti, kaip įgyvendinami partnerystės prioritetai ir derinami abiejų Šalių teisės aktai. Europos Sąjungos įgaliojimus apibrėžia teisinis pagrindas, kuriuo remiantis galima plėtoti santykius su Viduržemio jūros regiono šalimis, atsižvelgiant į bendrą Barselonos proceso nuoseklumą ir pusiausvyrą.
            
         
               (4)
            
            
               ES ir Maroko asociacijos tarybos 2005 m. lapkričio 18 d. sprendimu Nr. 2/2005, iš dalies keičiančiu Europos ir Viduržemio jūros regiono šalių susitarimo 4 protokolą dėl sąvokos „produktų kilmė“ apibrėžimo ir administracinio bendradarbiavimo metodų (4), buvo panaikinta nuoroda į muitinių bendradarbiavimo komitetą. Todėl reikia sukurti naują muitinių bendradarbiavimo komiteto veiklos teisinį pagrindą.
            
         
               (5)
            
            
               Asociacijos susitarimo 84 straipsnyje numatyta įsteigti susitarimui įgyvendinti reikalingas darbo grupes arba įstaigas.
            
         
               (6)
            
            
               Asociacijos susitarimo 44 straipsnio a punkte numatyta plėtoti ES ir Maroko ekonominį dialogą. Kad ši struktūra galėtų veikti, reikia priimti ekonominio dialogo grupės darbo tvarkos taisykles.
            
         
               (7)
            
            
               Susitarus dėl ES ir Maroko veiksmų plano, atsirado naujų dialogo ir bendradarbiavimo sričių. Asociacijos tarybos sprendimu Nr. 1/2003 įsteigti pakomitečiai apima ne visas šias sritis.
            
         
               (8)
            
            
               Reikia užtikrinti, kad visi Asociacijos susitarime ir ES bei Maroko veiksmų plane numatyti klausimai būtų nagrinėjami kompetentingų pakomitečių,
            
         NUSPRENDĖ:
   1 straipsnis
   Prie Asociacijos komiteto įsteigiamas ES ir Maroko muitinių bendradarbiavimo komitetas, kurio tikslas – nagrinėti Asociacijos susitarimo ir pagal kaimynystės politiką priimto ES ir Maroko veiksmų plano įgyvendinimą, užtikrinti administracinį bendradarbiavimą taikant Asociacijos susitarimo protokolą Nr. 4 ir įgyvendinti bet kokias kitas jam priskirtas užduotis muitinės srityje.
   Muitinių bendradarbiavimo komiteto darbo tvarkos taisyklės pateiktos 1 priede.
   Muitinių bendradarbiavimo komitetas yra pavaldus Asociacijos komitetui, kuriam jis atsiskaito po kiekvieno savo posėdžio. Muitinių bendradarbiavimo komitetas neturi sprendimų priėmimo galios. Tačiau, siekdamas prisidėti prie tinkamo Asociacijos susitarimo įgyvendinimo, jis gali teikti rekomendacijas ir pasiūlymus Asociacijos komitetui. Šios rekomendacijos ir pasiūlymai priimami bendru susitarimu.
   Asociacijos komitetas imasi kitų tinkamai komiteto veiklai užtikrinti reikalingų veiksmų ir apie tai informuoja Asociacijos tarybą.
   2 straipsnis
   Priimamos 2 priede pateiktos Asociacijos susitarimo 44 straipsnio a punkte numatyto ekonominio dialogo grupės darbo tvarkos taisyklės.
   Ekonominio dialogo grupė yra pavaldi Asociacijos komitetui, kuriam ji atsiskaito po kiekvieno savo posėdžio. Grupė neturi sprendimų priėmimo galios. Tačiau ji gali teikti pasiūlymus Asociacijos komitetui.
   Asociacijos komitetas imasi kitų tinkamai grupės veiklai užtikrinti reikalingų veiksmų ir apie tai informuoja Asociacijos tarybą.
   3 straipsnis
   Vidaus rinkos (Nr. 1), Pramonės, prekybos ir paslaugų (Nr. 2), Transporto, aplinkos ir energetikos (Nr. 3), Žemės ūkio ir žuvininkystės (Nr. 5) ir Teisingumo ir saugumo pakomitečių (Nr. 6) nagrinėjamų klausimų sąrašai, pateikti ES ir Maroko asociacijos tarybos sprendimu Nr. 1/2003 priimtų pakomitečių darbo tvarkos taisyklių III priedo 3 punkte, iš dalies keičiami pagal šio Sprendimo 3 priedo nuostatas.
   4 straipsnis
   Šis sprendimas įsigalioja jo priėmimo dieną.
   
      Priimta Briuselyje, 2008 m. lapkričio 26 d.
      
         
            Asociacijos tarybos vardu
         
         
            Pirmininkas
         
         M. NICOLAIDIS
         
      
   
   
      (1)  OL L 70, 2000 3 18, p. 2.
   
      (2)  OL L 79, 2003 3 26, p. 14.
   
      (3)  OL L 285, 2005 10 28, p. 49.
   
      (4)  OL L 336, 2005 12 21, p. 1.
   
      I PRIEDAS
      DARBO TVARKOS TAISYKLĖS ES IR MAROKO MUITINIŲ BENDRADARBIAVIMO KOMITETAS
      1.   Sudėtis ir pirmininkavimas
      ES ir Maroko muitinių bendradarbiavimo komitetą (toliau – komitetas) sudaro Europos Komisijos atstovai, kuriems padeda valstybių narių muitinės ekspertai, ir Maroko muitinės (ir (arba) kiti Vyriausybės) atstovai. Komitetui kartu pirmininkauja Maroko muitinės atstovas ir Europos bendrijos atstovas.
      2.   Vaidmuo
      Komitetas pavaldus Asociacijos komitetui, kuriam jis atsiskaito po kiekvieno savo posėdžio. Komitetas neturi sprendimų priėmimo galios. Tačiau jis gali teikti pasiūlymus Asociacijos komitetui.
      3.   Klausimai
      Komitetas nagrinėja visus su muitine susijusius klausimus, iškilusius įgyvendinant Asociacijos susitarimą ir pagal kaimynystės politiką priimtą ES ir Maroko veiksmų planą. Jis vertina teisės aktų derinimo, įgyvendinimo ir taikymo pažangą. Jei reikia, svarstomi bendradarbiavimo viešojo administravimo srityje klausimai. Komitetas nagrinėja visas muitinės srityje galinčias kilti problemas (pirmiausia – kilmės taisyklės, bendrosios muitinės procedūros, muitų nomenklatūra, muitinės vertė, tarifų režimas, muitinių bendradarbiavimas) ir siūlo priemones, kurių būtų galima imtis. Asociacijos komiteto prašymu komitetas gali svarstyti ir kitus, įskaitant horizontalaus pobūdžio, klausimus.
      Komitetas gali svarstyti vieną, kelis ar visus su muitinėmis susijusius klausimus.
      4.   Sekretoriatas
      Europos Komisijos pareigūnas ir Maroko Vyriausybės pareigūnas kartu eina nuolatinių komiteto sekretorių pareigas.
      Visi su komitetu susiję pranešimai siunčiami komiteto sekretoriams.
      5.   Posėdžiai
      Komitetas posėdžiauja kaskart, kai susidaro tam tikros aplinkybės, ir bent kartą per metus. Posėdis gali būti sušauktas bet kurios iš Šalių prašymu, perduodamu per jų sekretorių, kuris prašymą persiunčia kitai Šaliai. Gavęs prašymą sušaukti komiteto posėdį, kitos Šalies sekretorius atsako per 15 darbo dienų.
      Ypatingos skubos atvejais komiteto posėdžiai abiejų Šalių susitarimu gali būti sušaukiami greičiau. Prašymai sušaukti posėdžius pateikiami raštu.
      Komiteto posėdžiai vyksta abiejų Šalių sutartu laiku ir vietoje.
      Suderinus su pirmininku, kiekvieną Šalį į posėdžius kviečia jos sekretorius. Prieš kiekvieną posėdį pirmininkui pranešama apie numatomą kiekvienos Šalies delegacijos sudėtį.
      Jei abi Šalys sutinka, komitetas į savo posėdį gali kviesti kitus horizontalius klausimus nagrinėjančių susijusių arba bendradarbiaujančių Šalių techninių skyrių atstovus ir ekspertus, kad jie pateiktų specifinę informaciją.
      6.   Posėdžių darbotvarkė
      Visi klausimų įtraukimo į komiteto posėdžių darbotvarkę prašymai teikiami komiteto sekretoriams.
      Preliminarią posėdžių darbotvarkę sudaro pirmininkas. Atsakingas komiteto sekretorius ją pateikia kitos Šalies sekretoriui iki posėdžio likus ne mažiau kaip 10 dienų.
      Į preliminarią darbotvarkę įtraukiami klausimai, kurių įtraukimo į darbotvarkę prašymas sekretoriams buvo pateiktas likus ne mažiau kaip 15 dienų iki posėdžio. Pagalbinius ir patvirtinamuosius dokumentus abi Šalys turi gauti likus bent 7 dienoms iki posėdžio. Ypatingais ir (arba) skubiais atvejais šis terminas gali būti sutrumpintas, jei tam pritaria abi Šalys.
      Darbotvarkę komitetas tvirtina kiekvieno posėdžio pradžioje.
      7.   Protokolai
      Posėdžių protokolą rengia ir po kiekvieno posėdžio suderina abu sekretoriai. Protokolo kopiją kartu su komiteto pasiūlymais komiteto sekretoriai pateikia Asociacijos komiteto sekretoriams ir pirmininkui.
      8.   Viešumas
      Jei nenusprendžiama kitaip, komiteto posėdžiai yra uždari.
   
   
      II PRIEDAS
      DARBO TVARKOS TAISYKLĖS ES IR MAROKO EKONOMINIO DIALOGO GRUPĖ
      1.   Sudėtis ir pirmininkavimas
      Ekonominio dialogo grupę (toliau – „grupė“) sudaro Europos Komisijos ir Maroko Vyriausybės atstovai, o jai kartu pirmininkauja abi Šalys. Valstybės narės informuojamos ir kviečiamos į grupės posėdžius.
      2.   Vaidmuo
      Grupė yra svarstymo, konsultacijų ir kontrolės grupė. Ji pavaldi Asociacijos komitetui, kuriam atsiskaito po kiekvieno savo posėdžio. Grupė neturi sprendimų priėmimo galios. Tačiau ji gali teikti pasiūlymus Asociacijos komitetui.
      3.   Klausimai
      Grupė yra makroekonominių klausimų svarstymo grupė. Ji taip pat nagrinėja Asociacijos susitarimo ir pagal kaimynystės politiką priimto ES ir Maroko veiksmų plano įgyvendinimą, ypač toliau nurodytuose sektoriuose ir kiek tai susiję su teisės aktų derinimo, įgyvendinimo ir taikymo pažanga. Jei reikia, svarstomi bendradarbiavimo viešojo administravimo srityje klausimai. Grupė svarsto visas toliau išvardytose srityse galinčias kilti problemas ir siūlo priemones, kurių būtų galima imtis:
      
                  a)
               
               
                  makroekonominė sistema;
               
            
                  b)
               
               
                  struktūrinės reformos;
               
            
                  c)
               
               
                  finansų sektorius ir kapitalo rinkos (makroekonominiai aspektai);
               
            
                  d)
               
               
                  kapitalo judėjimas ir einamieji mokėjimai;
               
            
                  e)
               
               
                  valstybės finansų valdymas ir kontrolė;
               
            
                  f)
               
               
                  mokesčiai;
               
            
                  g)
               
               
                  statistika.
               
            Šis sąrašas nėra baigtinis. Asociacijos komitetas gali jį papildyti kitais, įskaitant horizontalaus pobūdžio, klausimais.
      Grupė gali svarstyti vienos, kelių ar visų pirmiau nurodytų sričių klausimus.
      4.   Sekretoriatas
      Europos Komisijos pareigūnas ir Maroko Vyriausybės pareigūnas kartu eina nuolatinių grupės sekretorių pareigas.
      Visi su Ekonominio dialogo grupe susiję pranešimai siunčiami grupės sekretoriams.
      5.   Posėdžiai
      Ekonominio dialogo grupė posėdžiauja kaskart, kai susidaro tam tikros aplinkybės, ir bent kartą per metus. Posėdis gali būti sušauktas bet kurios iš Šalių prašymu, perduodamu per jų sekretorių, kuris prašymą persiunčia kitai Šaliai. Gavęs prašymą sušaukti posėdį, kitos Šalies sekretorius atsako per 15 darbo dienų.
      Ypatingos skubos atvejais grupės posėdžiai abiejų Šalių susitarimu gali būti sušaukiami greičiau. Prašymai sušaukti posėdžius pateikiami raštu.
      Grupės posėdžiai vyksta pakaitomis Briuselyje ir Rabate abiejų Šalių sutartu laiku.
      Suderinus su pirmininku, kiekvieną Šalį į posėdžius kviečia jos sekretorius. Prieš kiekvieną posėdį pirmininkui pranešama apie numatomą kiekvienos Šalies delegacijos sudėtį.
      Jei abi Šalys sutinka, grupė į savo posėdžius gali kviesti ekspertus, kad jie pateiktų specifinę informaciją.
      6.   Posėdžių darbotvarkė
      Visi klausimų įtraukimo į grupės posėdžių darbotvarkę prašymai teikiami komiteto sekretoriams.
      Preliminarią posėdžių darbotvarkę kiekvienam posėdžiui paeiliui sudarinėja vienas iš dviejų pirmininkų. Grupės sekretoriai ją pateikia kitai Šaliai iki posėdžio likus ne mažiau kaip 10 dienų.
      Į preliminarią darbotvarkę įtraukiami klausimai, kurių įtraukimo į darbotvarkę prašymas sekretoriams buvo pateiktas likus ne mažiau kaip 15 dienų iki posėdžio. Patvirtinamuosius dokumentus abi Šalys turi gauti bent prieš 7 dienas iki posėdžio. Ypatingais ir (arba) skubiais atvejais šis terminas gali būti sutrumpintas, jei tam pritaria abi Šalys.
      Darbotvarkę grupė tvirtina kiekvieno posėdžio pradžioje.
      7.   Protokolai
      Posėdžių protokolą rengia ir po kiekvieno posėdžio suderina abu sekretoriai. Protokolo kopiją kartu su grupės pasiūlymais grupės sekretoriai pateikia Asociacijos komiteto sekretoriams ir pirmininkui.
      8.   Viešumas
      Jei nenusprendžiama kitaip, Ekonominio dialogo grupės posėdžiai yra uždari.
   
   
      III PRIEDAS
      A.   DARBO TVARKOS TAISYKLĖS ES IR MAROKO 1 PAKOMITETIS „VIDAUS RINKA“
      Asociacijos tarybos sprendimo Nr. 1/2003 II priedo 3 punkte „Klausimai“ pateiktas pakomitečio nagrinėjamų sričių sąrašas pakeičiamas taip:
      
                  „a)
               
               
                  standartizavimas, sertifikavimas, atitikties vertinimas ir rinkos priežiūra (aspektai, nesusiję su prekybos susitarimais šiose srityse);
               
            
                  b)
               
               
                  konkurencija ir valstybės pagalba;
               
            
                  c)
               
               
                  intelektinės, pramoninės ir komercinės nuosavybės teisės;
               
            
                  d)
               
               
                  viešieji pirkimai;
               
            
                  e)
               
               
                  vartotojų apsauga;
               
            
                  f)
               
               
                  paslaugos (reguliavimo klausimai), įskaitant finansines ir pašto paslaugas,
               
            
                  g)
               
               
                  bendrovių teisė ir įsisteigimo teisė.“
               
            B.   DARBO TVARKOS TAISYKLĖS ES IR MAROKO 2 PAKOMITETIS „PRAMONĖ, PREKYBA IR PASLAUGOS“
      Asociacijos tarybos sprendimo Nr. 1/2003 II priedo 3 punkte „Klausimai“ pateiktas pakomitečio nagrinėjamų sričių sąrašas pakeičiamas taip:
      
                  „a)
               
               
                  pramoninis bendradarbiavimas ir įmonių politika;
               
            
                  b)
               
               
                  prekybos klausimai;
               
            
                  c)
               
               
                  prekyba paslaugomis ir įsisteigimo teisė;
               
            
                  d)
               
               
                  turizmas ir amatai;
               
            
                  e)
               
               
                  prekybos susitarimų dėl techninių taisyklių, standartizavimo, standartų ir atitikties vertinimo rengimas;
               
            
                  f)
               
               
                  duomenų apsauga;
               
            
                  g)
               
               
                  prekybos statistika.“
               
            C.   DARBO TVARKOS TAISYKLĖS ES IR MAROKO 3 PAKOMITETIS „TRANSPORTAS, APLINKA IR ENERGETIKA“
      Asociacijos tarybos sprendimo Nr. 1/2003 II priedo 3 punkte „Klausimai“ pateiktas pakomitečio nagrinėjamų sričių sąrašas pakeičiamas taip:
      
                  „a)
               
               
                  transportas: infrastruktūros modernizavimas ir plėtra, visų transporto rūšių saugumo ir patikimumo stiprinimas, uostų ir oro uostų valdymas ir kontrolė, daugiarūšio transporto sistemos tobulinimas, įtraukiant sąveikos klausimą;
               
            
                  b)
               
               
                  aplinka: aplinkos valdymo gebėjimų didinimas, stiprinant kovos su įvairiais taršos tipais institucinį ir teisinį aspektus; aplinkos aspekto įtraukimas į prioritetines ES ir Viduržemio jūros regiono šalių partnerystės sritis siekiant tvaraus vystymosi; nacionalinių aplinkos apsaugos programų, ypač nuotekų valymo ir kietųjų atliekų tvarkymo programų, įgyvendinimas; regioninio ir tarptautinio bendradarbiavimo stiprinimas, ypač klimato kaitos srityje;
               
            
                  c)
               
               
                  energetika: infrastruktūros modernizavimas ir plėtra, energetikos infrastruktūros ir energijos transporto saugumas ir patikimumas, paklausos valdymas, atsinaujinančios energijos rūšių skatinimas, moksliniai tyrimai ir bendradarbiavimas keičiantis duomenimis.“
               
            D.   DARBO TVARKOS TAISYKLĖS ES IR MAROKO 5 PAKOMITETIS „ŽEMĖS ŪKIS IR ŽUVININKYSTĖ“
      Asociacijos tarybos sprendimo Nr. 1/2003 II priedo 3 punkte „Klausimai“ pateiktas pakomitečio nagrinėjamų sričių sąrašas pakeičiamas taip:
      
                  „a)
               
               
                  žemės ūkio ir žuvininkystės produktai, įskaitant su šiais produktais susijusius prekybos klausimus;
               
            
                  b)
               
               
                  bendradarbiavimas žemės ūkio srityje ir kaimo plėtra;
               
            
                  c)
               
               
                  perdirbti žemės ūkio produktai;
               
            
                  d)
               
               
                  veterinarijos ir fitosanitarijos klausimai;
               
            
                  e)
               
               
                  prekybai šiais produktais taikomi teisės aktai.“
               
            E.   DARBO TVARKOS TAISYKLĖS ES IR MAROKO 6 PAKOMITETIS „TEISINGUMAS IR SAUGUMAS“
      Asociacijos tarybos sprendimo Nr. 1/2003 II priedo 3 punkte „Klausimai“ pateiktas pakomitečio nagrinėjamų sričių sąrašas pakeičiamas taip:
      
                  „a)
               
               
                  bendradarbiavimas teisingumo srityje;
               
            
                  b)
               
               
                  teismų bendradarbiavimas civilinėse ir baudžiamosiose bylose;
               
            
                  c)
               
               
                  bendradarbiavimas kovos su organizuotu nusikalstamumu srityje, įskaitant prekybą žmonėmis, prekybą narkotikais, terorizmą, korupciją ir pinigų plovimą;
               
            
                  d)
               
               
                  policijos bendradarbiavimas.“